- Hindi News
- National
- मां को खर्चा नहीं देने वाले बेटे से एसडीएम बोले हर हफ्ते मां के पास जाएं, शिकायत मिली तो जेल
मां को खर्चा नहीं देने वाले बेटे से एसडीएम बोले- हर हफ्ते मां के पास जाएं, शिकायत मिली तो जेल
दो बेटे, एक माइनिंग कारपोरेशन में स्टेनों , दूसरा बिजली विभाग में सहायक कर्मचारी, दोनों की सेलरी करीब 35 हजार, बावजूद इसके 87 वर्षीय बुजुर्ग मां को खर्च देने में आनाकानी। बेटों से परेशान मां ने गोविंदपुरा एसडीएम मुकुल गुप्ता के यहां केस दायर कर भरण पोषण मांगा। कानून के डर से अब दोनों बेटों ने मां को खर्च देने की सहमति दे दी है। रिसालदार कॉलोनी गणेश मंदिर छोला निवासी ग्यारसी बाई साहू प|ी रामप्रसाद साहू के दो बेटे हैं, बड़ा बेटा नर्मदा प्रसाद बिजली विभाग में सहायक है, जबकि छोटा बेटा राकेश साहू माइनिंग कॉरपोरेशन पर्यावास भवन में स्टेनो के पद पर पदस्थ है। 11 साल पहले पति का देहांत होने के बाद बुजुर्ग मां बड़े बेटे नर्मदा प्रसाद के साथ रहने लगी, जबकि छोटा पुत्र राकेश साहू मां को महीने में चार हजार रुपए दवा और अन्य खर्च के लिए देता था।
पिछले छह माह से उसने पैसे देना बंद कर दिए। मां के बार-बार फोन लगाने पर भी वह उनसे मिलने नहीं आया। जिसके बाद एसडीएम कोर्ट में केस दर्ज कराया गया। एसडीएम ने दोनों पक्षों को सुनने के बाद छोटा बेटा राकेश साहू को 8 हजार रुपए और बड़े बेटे नर्मदा साहू को 4 हजार रुपए महीना खर्च देने के आदेश दिए।
गोविंदपुरा एसडीएम मुकुल गुप्ता ने अपने फैसले में लिखा कि मां की देखभाल के लिए बेटों को परिवार सहित हर सप्ताह उनके पास जाना पड़ेगा। उनकी देखरेख भी करना होगी। चूंकि मां बुजुर्ग हंै। इसलिए यह आदेश मानना पड़ेगा। अगर कोई शिकायत आई तो जेल भी भेजा जा सकता है।
फैसले में लिखा- मां चाहती है कि
उनके बेटे हर सप्ताह मिलने आएं
हर सप्ताह तीन से ज्यादा शिकायत
एसडीएम ने बताया कि उनके यहां पर हर सप्ताह तीन शिकायतें बुजुर्ग माता-पिता को परेशान करने की आती हैं। पिछले दिनों एक मामले में बेटे को जेल भी भेज चुके हैं। माली के मामले में भी संबंधित खरीदार और बेटों को नोटिस जारी कर बुलवाया जाएगा।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva